Aseiniad ECAD7004/6010 2023/24 (Amgen)
Dyma strwythur amgen i fyfyrwyr nad oeddent yn gallu casglu data yn yr ysgol.
	Adran
	Cyfrif geiriau awgrymedig 
(Cyfanswm 4500, +/- 10%)

	Nod, ffocws a phwrpas yr ymchwil / Cyd-destun Ymchwil
Beth oedd pwrpas/nod eich ymchwil?
Beth oedd y mater yr oeddech am fynd i'r afael â hi yn eich ymchwil? Pam roedd gennych chi ddiddordeb yn hyn? Sut mae'n cysylltu â'ch adfyfyriadau yn eich PDP?  
Rhowch wybodaeth cryno am gyd-destun yr ysgol y cynhaliwyd yr ymchwil ynddi.
(Mae angen i chi roi gwybodaeth dim ond os yw'n berthnasol i'r cwestiwn ymchwil.  Er enghraifft, nid oes angen rhoi manylion canran y disgyblion sydd ag ADY / Prydiau am ddim os nad yw hyn yn berthnasol i’ch pwnc ymchwil.) 
Rhowch wybodaeth cryno am gyd-destun y dosbarth y cynhaliwyd eich ymchwil ynddi.
Beth oedd eich cwestiwn ymchwil?

	300

	Trosolwg o lenyddiaeth berthnasol
Dylai'r adran hon fod yn seiliedig ar eich pwnc ymchwil. Dylai gynnwys trafodaeth ar lenyddiaeth allweddol sy'n ymwneud â'ch cwestiwn astudio / ymchwil.  
Cofiwch:
· Grynhoi a syntheseiddio: rhowch drosolwg o brif bwyntiau pob ffynhonnell a'u cyfuno'n gyfanwaith cydlynol;
· Ddadansoddi a dehongli: peidiwch ag aralleirio ymchwilwyr eraill yn unig.  Os yw'n bosibl, trafodwch arwyddocâd y canfyddiadau mewn perthynas â'r llenyddiaeth gyfan;
· Werthuso'n feirniadol: sôn am gryfderau a gwendidau eich ffynonellau, ystyriwch yr awdur(on) a'u harbenigedd;
· Ysgrifennu mewn paragraffau strwythuredig: defnyddiwch bontio a brawddegau pwnc i dynnu cysylltiadau, cymariaethau a chyferbyniadau.
Beth yw perthnasedd y llenyddiaeth i'ch astudiaeth eich hun?
Sut arweiniodd y llenyddiaeth atoch i ffurfio’ch cwestiwn ymchwil?
Oeddech chi'n gobeithio llenwi bwlch yn y llenyddiaeth bresennol? 
Oeddech chi'n mynd ag ymchwil awdur arall ymhellach o fewn eich cyd-destun ysgol/dosbarth?

	1000

	Trafodaeth y dyluniad ymchwil: Astudiaeth Achos 
Cyfeiriwch at lenyddiaeth berthnasol i esbonio pwrpas defnyddio dull Astudio Achos.  
Beth yw ymchwil Astudiaeth Achos?  
Beth yw ei gryfderau a'i gyfyngiadau mewn perthynas â'ch cwestiwn ymchwil?
Trafodwch eich 'achos' - pwy fydd y cyfranogwyr yn eich astudiaeth achos? Os yw'n berthnasol, trafodwch y dull yr oeddech yn ei ddefnyddio i sicrhau sampl cynrychioliadol.

	600

	Bod yn foesegol
Esboniwch unrhyw ystyriaethau moesegol sy'n berthnasol i'ch astudiaeth.
Rhaid i chi drafod sefyllfaoldeb (positionality), h.y. y berthynas athro/disgybl.
Dylech gynnwys gwybodaeth am anhysbysrwydd a chyfrinachedd.
Rhaid i chi drafod y broses yr oeddech yn bwriadu ei chynnal er mwyn cael caniatâd rhieni a chydsyniad disgyblion.
Cofiwch gyfeirio'n benodol at eich Ffurflen Foeseg, y byddwch yn ei chynnwys yn eich atodiadau.
Dylech gyfeirio at lenyddiaeth lle bynnag y bo modd.

	400

	Dulliau ymchwil
Ysgrifennwch am y dulliau ymchwil y dewisoch chi i roi'r data i chi er mwyn ateb eich cwestiwn ymchwil.
Wnaethoch chi geisio ateb eich cwestiwn mewn geiriau, rhifau neu'r ddau?; e.e. arsylwi, cyfweliad, holiadur, dull arall.
Ar gyfer pob dull, trafodwch y pwyntiau hyn sy'n cyfiawnhau'r dewisiadau a wnaethoch:
• Beth mae'r llenyddiaeth ymchwil yn ei ddweud wrthon ni am y dull?
• Beth yw cryfderau a chyfyngiadau'r dull?
Esboniwch eich taflen arsylwi / cwestiynau  cyfweld / cwestiynau holiadur / dull arall. Ydych chi wedi defnyddio strwythur penodol? (cwestiynau caeedig neu agored, blychau tic ac ati); Graddfa benodol? (e.e. Leuven) 
Trafodwch unrhyw wybodaeth a gafodd effaith ar y dull ymchwil, e.e. oedran neu gyrhaeddiad disgyblion.
Dylech gyfeirio'n ôl at y llenyddiaeth lle bynnag y bo modd.
Cofiwch gyfeirio at eich offer ymchwil, y dylech eu labelu'n unigol (Atodiad 1, Atodiad 2 ac ati) a chynnwys y rhain fel un ddogfen yn eich atodiadau.

	1090

	Dull(iau) Cyflwyno a Dadansoddi Data
Dylech gynnwys gwybodaeth am unrhyw brosesau a gynhaliwyd gennych i sicrhau dibynadwyedd (hygrededd, trosglwyddiadadwyedd, dibynadwyedd a chadarnhad) os yw'n berthnasol.
Esboniwch y dull(iau) roeddech yn bwriadu defnyddio er mwyn cyflwyno ac adrodd ar eich data; e.e. defnyddio dadansoddiad thematig (thematic analysis) ar gyfer data ansoddol, cyflwyno data meintiol trwy graffiau. 
Cyfeiriwch at lenyddiaeth berthnasol i gefnogi eich penderfyniadau.
	400


	Canlyniadau / Dadansoddiad 
Yn yr adran hon, ysgrifennwch y frawddeg isod (neu rywbeth tebyg) i wneud yn glir i'r marciwr na fyddwch yn cyflwyno nac yn trafod data:
O achos absenoldeb*, ni ellid casglu data crai.
(*Mae croeso i chi amnewid y gair hwn am un arall os oedd rheswm gwahanol pam and oeddech yn medru casglu data.)
	10

	Casgliadau - Adfyfyrio
Archwiliwch yn feirniadol y gwaith a wnaethoch wrth baratoi ar gyfer eich astudiaeth ymchwil; er enghraifft:
• Wrth edrych yn ôl, a fyddai'r dulliau o gasglu data wedi bod yn ddibynadwy? 
• A fyddai'r dulliau wedi bod yn ddilys? 
• A fyddai'r canfyddiadau'n gallu cael eu cyffredinoli?

Cyfeiriwch at lenyddiaeth berthnasol i gefnogi pob un o'r pwyntiau hyn.
	400

	Argymhellion - Gweithredu
Wrth feddwl yn ôl ar eich ymchwil arfaethedig, pa argymhellion y gallech chi eu gwneud (ar gyfer eich datblygiad eich hun neu i ymchwilwyr eraill ddatblygu)? Wrth edrych yn ôl, ydych chi'n meddwl bod gwerth yn eich astudiaeth ymchwil arfaethedig? A allai fod gwerth mewn mynd a’r ymchwil ymhellach yn ystod eich lleoliad haf? Efallai y byddwch chi'n gallu tynnu ar y darllen rydych chi wedi'i wneud ar gyfer yr aseiniad hwn i lywio ymchwil pellach (naill ai'n ddiweddarach eleni neu ar ôl i chi cymwyso fel athro/awes)?
	300

	Rhestr Gyfeirio


	Atodiadau  
Rhaid i'r rhain gynnwys:
• Unrhyw offer ymchwil a grëwyd gennych, e.e. Taflen Arsylwi, Cwestiynau Cyfweliad, Holiadur, manylion unrhyw ddull ymchwil arall. 
• Ffurflen Foeseg
• Llythyr caniatâd rhieni gwag a manylion y dull a ddefnyddir er mwyn ennill cydsyniad disgyblion

Gall y rhain gynnwys:
• Cynllun Gwers (os yn berthnasol)
• Unrhyw beth arall rydych chi'n meddwl fyddai'n ddefnyddiol er mwyn i'r darllenydd ddeall eich astudiaeth ymchwil yn llawn.




	Ar Lefel 7, dylech anelu at ysgrifennu'r rhan fwyaf neu'r cyfan o'ch traethawd yn y trydydd person ac yn y llais goddefol.

Wrth fyfyrio ar eich ymarfer neu'ch profiad eich hun neu wrth esbonio rhesymau dros eich dewisiadau o ran, er enghraifft, eich cwestiwn ymchwil, mae’n bosib’ ysgrifennu yn y person cyntaf os byddai'n well gennych wneud hynny
.
Dylid ysgrifennu'r traethawd yn yr amser gorffennol.

Ar Lefel 7, nid yw dyfynnu geiriau y mae darlithwyr prifysgol wedi eu dweud mewn darlith yn briodol.

DS Gofalwch nad ydych yn llên-ladrata’ch gwaith eich hun o aseiniadau eraill.  Os byddwch yn penderfynu cyfeirio at awduron eich bod wedi ysgrifennu amdanyn nhw o'r blaen mewn aseiniad arall, bydd angen aralleirio’ch geiriau eich hun i sicrhau nad ydych yn hunan-ladrata.







